Notum sit presentibus pariter ac futuris quod Columba, uxor Hugonis de Eglineio, reliquit in manu domni Henrici, Senonensis archiepiscopi, omnem decimam que ad se pertineret de omnibus que monachi de Vallelucida operati fuerint manibus, carrucis, vel precio, seu quolibet modo, in omni parrochia Curgeneii; et, ipsa presente ac volente, idem archiepiscopus donavit eam eisdem monachis perpetuo possidendam. His interfuerunt testes: Symon, archidiaconus; Paulinus, canonicus; Odo, capellanus, canonicus; Fulco de Valle-Mauri, decanus. Actum, anno ab Incarnatione dominica Mº Cº vicesimo nono, kalendas aprilis, apud Vallem-Lucidam, die scilicet qua benedictum est atrium ejusdem loci. Porro Garnerius, filius domine Columbe, hanc predictam decimam eisdem monachis antea concesserat apud Villam-Mauri, audientibus Ansello de Triagnio; Tecelino de Villa-Mauri; Richero Aguilun, et, post benedictionem prefati atrii, iterum ipse, cum matre sua, apud Villam-Mauri, omnia que prediximus, laudavit et confirmavit. Et hoc attestantur Odo de Villa-Mauri; Girardus, frater Drogonis Strabonis; Isenbardus, presbiter; Guilbertus, filius Hugonis venatoris, et Gibaldus, frater ejus, et Vitalis de Campo-Lupi. Hec prescriptura concesserunt et laudaverunt: Guntelinus, de cujus feodo ipsa decima erat, apud Nangeium, coram testibus Odone, clerico de Mairoles et Guidone, fratre ejus; Stephano de Mariolis et Petro Rufo; et filius ipsius Guntelini, Petrus apud Mairoles; audientibus Stephano de Mairolis; Hugo de Belveir; Guitberto de Campiniaco-Pagano; Asino et fratre ejus Normano.